Det ble ikke spilt plasseringskamper for lagene som endte på 9.- til 16.-plass, med andre ord de åtte tapende lagene fra åttendedelsfinalene. Men fordi plasseringen kunne få betydning for kvalifisering til de olympiske sommerlekene i London 2012, ble rekkefølgen avgjort etter disse åtte lagenes oppnådde resultater i grunnspillpuljene. Her telte bare resultatene oppnådd i kamper mot de øvrige tre lagene i grunnspillpuljene som gikk til åttendedelsfinalene.